FI Euroopan unionin virallinen lehti C 222/9

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

2010/C 222/07

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

NEUVOSTON ASETUS (EY) N:o 510/2006

”ΦΙΡΙΚΙ ΠΗΛΙΟΥ” (FIRIKI PILIOU)

Nro ΕY:EL-PDO-0005-0540-27.03.2006

SAN ( X ) SMM ( )

1. Jäsenvaltion toimivaltainen viranomainen:

Nimi: Υπουργείο Αγροτικής Ανάπτυξης και Τροφίμων, Δ/νση Βιολογικής Γεωργίας, Τμήμα Προστατευόμενων Ονομασιών Προέλευσης (Π.Ο.Π) — Προστατευόμενων Γεωγραφικών Ενδείξεων (Π.Γ.Ε) — Ιδιότυπων και Παραδοσιακών Προϊόντων (Maaseudun kehittämisen ja elintarvikeasioiden ministeriö, luomumaatalouden jaosto, Suojatun alkuperänimityksen (P.O.P.) – Suojatun maantieteellisen merkinnän – omintakeisten ja perinteisten tuotteiden osasto) Osoite: Αχαρνών 29/Acharnon 29 104 39 Αθήνα/Ateena ΕΛΛAΔΑ/GREECE T. +30 210212815053 F. +30 2108821241 Sähköposti: ax29u030@minagric.gr, ax29u029@minagric.gr

2. Ryhmittymä:

Nimi: Pilionin ja Pohjois-Sporadien maanviljelysosuuskuntien yhdistys Osoite: Ano Lehonia Magnisias T. +30 2428093963 / 2428093572 F. +30 2428094654 / 2428094379 Sähköposti: copilspr@otenet.gr Internet: http://www.coop-pilion.gr Kokoonpano: tuottaja/jalostaja: ( X ) muu: ( )

3. Tuotelaji:

Luokka 1.6. Hedelmät, vihannekset ja viljat sellaisenaan tai jalostettuina

4. Eritelmä:

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1 Nimi:

”Φιρίκι Πηλίου” (Firiki Piliou)

4.2 Kuvaus:

Firiki Piliou kuuluu Malus domestica Borkh-lajiin ja firiki-omenoiden kääpiöhedelmäiseen muunnokseen. Firiki Piliou on pieni tai keskisuuri omena, jonka muoto on sylinterimäinen ja pitkulainen, ja jonka läpimitan suhde pituuteen on pienempi suhteessa muiden alueiden firikeihin. Firiki Pilioun väri on vihertävänkeltainen, auringon puoleinen kylki on voimakkaan punainen ja hedelmäliha on huomattavan kova (6–8 kg/cm2). Se sisältää runsaasti sokeria ja on vähähappoinen, ja siten sen makea ja mehukas hedelmäliha saa erityisen voimakkaan aromin.

Luokitus noudattaa asetusta (EY) N:o 1221/2008.

Kun Pilionin Firiki Piliou -omenat korjataan, niiden on täytettävä seuraavat ominaisuudet:

Kovuus: 6–8 kg/cm2

Liukenevia kiinteitä aineita: 11,5–13 Brix

Happoisuus: 0,10–0,20 % sitruunahappoa

Koko: 14–18 cm ympärysmitaltaan

4.3 Maantieteellinen alue:

Maantieteellinen alue on Pilionin vuoristoalue, jonka ominaisuuksiksi on määritelty korkeus meren pinnasta (viljelyalue 300 m–900 m), maaperä- ja ilmasto-olosuhteet (viljelysten läheisyys kastanja-, pyökki- ja mansikkapuumetsiin (Arbutus), kalteva, hyvin vettä läpäisevä maaperä, pienet lämpötilamuutokset, suhteellisesti kohonnut kosteus, runsas auringonpaiste), viljelytoimenpiteiden samankaltaisuus (esim. viljely penkereissä, sadonkorjuu käsin), Firiki Piliou -omenan viljelyn perinteet, jotka kaikki yhdessä vaikuttavat siihen, että Firiki Piliou saa tietyt aistinvaraiset ominaisuudet.

Firiki Piliou -omenaa tuotetaan seuraavien kuntien ja yhdyskuntien hallinnollisten rajojen sisäpuolella:

Portarian kunta, Makrinitsan yhdyskunta, Zagoran kunta, Agrian kunta, Artemidan kunta, Mouresin kunta, Melean kunta ja Afeten kunta.

4.4 Alkuperätodisteet:

Firiki Piliou -omenat saadaan firikipuista, joita viljellään määrätyllä maantieteellisellä tuotantoalueella. Ne voidaan saattaa markkinoille SAN-tuotteina ainoastaan, jos ne ovat saaneet toimivaltaisen viranomaisen asiaan kuuluvan hyväksynnän.

Viljeltävät maa-alueet ilmoitetaan Pilionin ja Pohjois-Sporadien maanviljelysosuuskuntien yhdistykselle ja kirjataan siten, että saadaan luettelo, jossa on kaikki maa-alueet, jotka täyttävät viljelysalueen ja tuotannon kriteerit. Nämä tiedot toimitetaan edelleen valvontaviranomaisille.

Tuottaja tekee ilmoituksen sadonkorjuusta pakkauslaitokselle, joka sijaitsee määritelmänmukaisella maantieteellisellä alueella, ja ilmoittaa Firiki Pilioun viljelyalan koon ja sadon määrän.

Varastoinnin ja ensimmäisen pakkauksen (tavallisesti muovi- tai puulaatikko) yhteydessä pakkauslaitos kirjaa tuottajan ja tuotetun määrän, ja nämä tiedot toimitetaan edelleen valvontaviranomaisille.

Valvontaviranomainen antaa lopuksi numeroidut etiketit, jotka vastaavat pakattavia määriä.

4.5 Tuotantomenetelmä:

Viljely käsittää kaikki välttämättömät viljelytoimenpiteet, jotta puiden elinvoimaisuus ja hyvä kunto säilyvät, ts. peruslannoitus seoslannoitteella, haittakasvien torjunta mekaanisesti ja torjunta-aineilla, kastelu hyvänlaatuisella vedellä, muotoilu- ja sadonparantamisleikkaukset käsin, harventaminen poistamalla hedelmiä käsin. Tuottavien puiden korvaamiseen tai uusien Firiki Piliou -viljelysten perustamiseen käytetään joko tuotantoalueen rajojen sisällä tuotettujen Pilionin Firiki Piliou -omenien siementaimia, tai taimia, joissa MM106- tai MM111-juuriin on vartettu tuotantoalueen sisällä tuotettuja Pilionin Firiki Piliou -omenoiden siementaimia. Firiki Piliou -omena kantaa satoa joka toinen vuosi. Se alkaa tuottaa satoa kuudentena vuonna istutuksesta, yleensä kymmenentenä vuonna, ja kasvaa suurikokoiseksi puuksi.

Firiki Piliou -omenien sadonkorjuu tehdään käsin; alueen rosoisesta pinnanmuodostuksesta huolimatta, kuten perinteisesti on tehty aina Pilionin Firiki Piliouen viljelyn alusta lähtien. Firiki Piliou -omenat korjataan viljelyksillä ja pakataan muovihäkkeihin sekä viedään edelleen varastoon kylmähuoneisiin, jotta laatua voitaisiin paremmin turvata (ruhjeiden välttäminen, kovuuden väheneminen ja tuotteen autenttisuus).

Uudelleenpakkausta ei kielletä rajoitetun maantieteellisen alueen ulkopuolellakaan, jotta voidaan tyydyttää markkinoiden tarpeet ja edistää tuotteen markkinointia.

4.6 Yhteys maantieteelliseen alkuperään:

Rajoitettua aluetta kuvaa suhteellisen suuri korkeus, 300–900 metriä merenpinnasta, leuto ilmasto, viileä kesä, korkea suhteellinen kosteus (60,9 %), runsas auringonpaiste (210 tuntia/kuukausi) ja ilmakehän puhtaus. Mitä maaperään tulee, peruskallio on liuskekiveä, joka yleensä edellyttää köyhää maalaatua. Lähistöllä olevat kastanja-, pyökki- ja mansikkapuuviljelykset (Arbutus) muodostavat kuitenkin kevyen ja hedelmällisen maaperän, jossa on runsaasti orgaanisia aineita (2–3 %), hiekkasavi- tai hienompaa hiekkasavimaata (ammopilodi ja ammoargilodi) maata, jonka pH-arvo on 4–5 (hapan). Maaperä on myös hyvin vettä läpäisevää kaltevuuden ansiosta ja sen vuoksi suurin osan firikipuiden viljelystä tapahtuukin penkereillä.

Juuri penkereillä viljelyn vuoksi ei ole mahdollista käyttää nostureita tai maatalouskoneita, joten kaikki työt tehdään käsin. Tuottajat hyödyntävät monivuotista kokemustaan ja tuntevat jokaisen puun vahvuuden ja heikkouden, joten he suorittavat käsin erityistä huolellisuutta noudattaen harvennuksen, jotta jokaiseen puuhun jää sopiva määrä hedelmiä toivotun laadun aikaansaamiseksi. Oksien harvennus tehdään myös käsin jotta vältyttäisiin puun vaurioittamiselta oksasaksilla. Myös sadonkorjuu tapahtuu varovaisuutta noudattaen, jotta Firiki Pilioun kanta ei irtoaisi, vältyttäisiin pieniltäkin hedelmän vaurioilta ja se säilyisi koskemattomana, mikä puolestaan auttaa sitä säilymään hyvässä kunnossa.

Tuottamattomien puiden korvaamiseen tai uusien viljelysten perustamiseen käytetään taimia, jotka ovat peräisin alueen siemenpuista (Firiki Pilioun siemeniä), joita firikien tuottajat itse kasvattavat maantieteellisesti rajoitetulla alueella.

Muilla alueilla viljeltävistä firikeistä Firiki Piliou eroaa seuraavasti:

Firiki Piliou on kooltaan pienempi, sen muoto on pitkulaisempi; ja ympärysmitan suhde pituuteen on pienempi. Sen koon ansiosta ruhjeita ei synny helposti kuten ei auringon vioituksiakaan. Pieni koko on peräisin tietystä kotoperäisestä firikipuusta jota on jo vuosia viljelty alueella, voimakkaasta auringonvalolle altistumisesta, satunnaisesta ja vähäisestä kastelusta, hyvin vettä läpäisevästä maaperästä ja käsin tapahtuvasta, viljelijöiden tietoon perustuvasta hedelmien harvennuksesta.

Kovuus:o Sen hedelmäliha on kovempi (6–8 kg/cm2) ja rapeampi, pinta on sileä ja vahamainen. Kovan lihan saa aikaan hedelmien pieni koko, satunnainen ja vähäinen kastelu ja suuri sokerimäärä.

Väri: Väri on voimakkaamman punainen, koska maan kaltevuuden ja perinteisen harvennuksen vuoksi hedelmä saa enemmän aurinkoa.

Makeus ja aromi: Se on makeampi ja maukkaampi, maku on mehukas. Makeus ja voimakas aromi saavutetaan alueen luonnon ja inhimillisten tekijöiden yhteistyönä. Ensinnäkin voimakas auringonpaiste ja hedelmien perinteinen harvennus käsin lisäävät auringolle altistumista ja fotosynteesiä, siten hiilihydraatit ja kiinteät liukenevat sokerit kerääntyvät hedelmään. Lisäksi rajoitetulla maantieteellisellä alueella vallitsee matala lämpötila ja korkea kosteusprosentti syyskuun iltoina, ja tämä aika osuu yhteen hedelmän kypsymisen kanssa. Tällöin kosteuden haihtuminen on vähäistä, ja hiilihydraatit kerääntyvät rikastuttavasti hedelmään.

Edellä mainitut erot laadussa ja Firiki Pilioun erityispiirteissä, eli pieni ja soikea muoto ja voimakkaan punainen väri erottavat sen muista, toisten paikkakuntien firikeistä ja siksi se on markkinoilla arvokkaampi ja suositumpi.

Historia

Firiki-omenalajin kerrotaan olevan peräisin Mustanmeren alueelta. Sen latinankielinen nimi on Malus domestica Borkh ja kokeneet viljelijät ovat viljelleet sitä Pilionin vuoristoisella ja puolivuoristoisella alueella 1700-luvulta lähtien.

Vuonna 1889 Zosimas Asfigmenitis kirjassaan ”Promitheus” kertoo, että Drakiassa ja Ai Lavrentisissa on 32 eri omenalajia, joiden joukossa on myös firikejä nimellä ”Ferikia”, jotka olivat haluttuja Ateenan ja Thessalonikin markkinoilla.

Kostas Liapis mainitsee vuonna 1944 julkaistussa kirjassaan ”O Megalos Ai-Giorgis tou Piliou”, että Agios Georgiosissa istutettiin suunilleen 8 000 firikipuuta, jotka alkoivat tuottaa satoa vuoden 1915 paikkeilla. Sama kirjailija mainitsee myös kuuluisat Firiki tou Piliou -omenat kirjassaan ”Diatrofi kai mageiremata sto palio paradosiako Pilio”.

Diamantakos kertoo kirjassaan ”To Pouri, to polidroso horio tou Piliou”, että valtaomenalaji vuoteen 1935 Zagorassa ja Pourissa oli firiki.

Lopuksi kirjoittaessaan Pilionin Zagoran maatalousosuuskunnasta aikakauslehdessä ”En Volo”, numero 10, julkaistu 2003, Dionisios Valassas mainitsee osuuskunnan tietojen perusteella, että vuonna 1938 jäsenluettelossa oli 222 kirjoilla olevaa jäsentä.

Perunan ja hasselpähkinän kaupan lisäksi osuuskunta kävi kauppaa myös ”renedes”-tyyppisillä omenoilla, joita silloin kutsuttiin nimellä ”Koliambaskeika”, jonka ne olivat saaneet niitä viljelevän Koliambasis-nimisen henkilön mukaan. Osuuskunta kävi kauppaa lisäksi firiki-omenoilla, tämä laji oli siihen aikaan ”omenoiden kuningas”.

Edellä mainitut tiedot osoittavat selvästi Firiki Piliou -omenoiden alkuperän, maineen ja laajan leviämisen ainakin maan sisämarkkinoilla jo vanhastaan.

4.7 Tarkastuslaitos:

Nimi: Νομαρχιακή Αυτοδιοίκηση Μαγνησίας, Δ/νση Αγροτικής Ανάπτυξης (Magnisian läänin itsehallintovirasto, maatalouden kehittämisen pääosasto) Osoite: Διοικητήριο (Hallintorakennus) 380 01 Βόλος/Volos ΕΛΛAΔΑ/GREECE T. +30 2421071345 F. +30 2421070970 Sähköposti: u11614@minagric.gr Internet: http://www.magnesia.gr Nimi: Οργανισμός Πιστοποίησης και Επίβλεψης Γεωργικών Προϊόντων (Ο.P.Ε.GΕ.P.) — Agrocert (Maataloustuotteiden todentamis- ja valvontajärjestö) Osoite: Patision & Androu 1 112 57 Αθήνα/Ateena ΕΛΛΑΔΑ/GREECE T. +30 2108231277 F. +30 2108231438 Sähköposti: agrocert@otenet.gr Internet: htpp://www.agrocert.gr

4.8 Merkinnät:

—

(1) EUVL L 93, 31.3.2006, s. 12.